Aserfan wis sin , yerza taɣara n ususru anda yella umeskkel ger kraḍt n tentaliyin negh ger snat kan am wakken ger tantala d yisuddimen –is . Di tantala taqbaylit ad d-naf tuɣalin n yimesli /k/ ɣer /č/ ; /k /yettuɣal d /y/neɣ d /w/ , tuɣalin n uzgnaggaɣ /y/ ar /i/ ; ajelay n yimesli /y/ , ajelay n /d/ / Ma dayen yeɛnan timsertit di teqbaylit nufa-d /zḍ/ yettuɣal d /zz/ , /nd/ yettuɣal d /d/ neɣ /dd/ , /nw/ ttuɣalen /ww/ ; /sw/ →/ss/. Ma yella d tantala tamaziɣt imeskil uẓar deg timsislit:/k/ /c/ , /g/ → /y/ neɣ /ǧ/ .Deg wammud –agi nuf-d ukuz n temsertiyin /rn/ → /rr/ /rn/→ /nn/ , /nk/→/kk/ , /kb°/ → /kk/ . Di tantala tatergit nsumer-d asnerni imi yeṭṭuqet imi yella deg usudem n tɣara .